אחינועם היזרעאלית

אֲחִינֹעַם הַיִּזְרְעֵלִית היא דמות מקראית המופיעה בספר שמואל, אחת מנשותיו של דוד המלך.

לפי המסופר, מקורה ביזרעאל, כנראה זו שבדרום הר יהודה, ומכאן כינויה. אחינועם הייתה ממוצא כליבי – משפחת כלב. היא נישאה לדוד בסוף ימי נדודיו במדבר יהודה, כמסופר בספר שמואל א':

אחינועם היא אמו של אמנון, בנו הבכור של דוד. במלחמת דוד בעמלק, כאשר דוד ואנשיו לא היו בעיר צקלג, נשבתה אחינועם יחד עם יתר אנשי צקלג, ועם אשת דוד השנייה – אביגיל. לאחר מרדף אחר העמלקים, הצילו דוד ואנשיו את אחינועם ואת שאר השבויים.

יש החושדים שאחינועם היזרעאלית היא בעצם אחינועם בת אחימעץ, אשת שאול- ושדוד לקח אותה כאישה לאחר מות שאול (בשל הנורמה של לקיחת אשתו של המלך הקודם אשר מבטאת את ירושת מקומו). אך זיהוי זה לא באמת מופיע במקרא, ורבים סבורים כי מדובר בשתי נשים שונות - משום שלפי זה דוד נשא את אמה של מיכל, ודבר זה נחשב אסור ידוע.

השם אחינועם מופיע בחרסים שנתגלו בשומרון.

הערות שוליים

קטגוריה:נשות דוד